Robert Redford

Charles Robert Redford (juunior) (sündinud 18. augustil 1936 California osariigis Santa Monicas) on USA filminäitleja ja -režissöör.

Elulugu
Roberti isa Charles Robert Redford (seenior) oli Standard Oili raamatupidaja ja ema oli Martha Redford (suri 1955). Keskkooli lõpetas Robert Redford 1955. aastal.

Robert kaotas korvpallistipendiumi Colorado Ülikoolis joomise tõttu.

Pärast õpinguid Pratti kunstiinstituudis ja kunstnikuelu Euroopas õppis ta näitlemist New Yorgis Ameerika Näitekunsti Akadeemias.

Karjäär
Televisioon ja lavakogemus koos ameerikaliku hea välimusega viis Redfordi filmidesse mängima. Tema läbimurderoll oli Sundance Kid filmis "Butch Cassidy and the Sundance Kid" (1969), kui näitleja oli 32-aastane. "The Way We Were" ("Sellised me olime") (1973) ja "The Sting" ("Tüssamine") (1973) tegid Redfordist suurima kassamagneti järgmiseks kolmeks aastaks.

1980. aastal rajas ta Sundance'i Instituudi, et aidata filmitegijaid nende püüdlustes. Tema instituudi toetatud Sundance'i filmifestival (esimest korda aastal 1985) on muutunud üheks maailma mõjukamaks alternatiivfilmide festivaliks. Seal on esilinastunud näiteks Steven Soderberghi "Sex, Lies and Videotape" ("Seks, valed ja videolint") (1989), Quentin Tarantino "Reservoir dogs" ("Marukoerad") (1992), Mike Newelli "Four Weddings and a Funeral" ("Neli pulma ja üks matus") ja Ben Stilleri "Reality Bites" (1994). 

Robert Redfordi režissööridebüüt "Ordinary People" ("Tavalised inimesed" (1980) võitis parima režissööri Oscari 1981. aastal. Pärast kaheksa-aastast vahet lavastas ta John Nicholsi romaani põhjal filmi "The Milagro Beanfield War" (1988). Kriitika ja fännid armastasid tema režissööritööd filmis "A River Runs Through It" (1992), mille eest ta võitis Kuldgloobuse. "Quiz show" (1994) ja "The Horse Whisperer" ("Hobulausuja") (1998) eest kandideeris ta parima režissööri Oscarile.

2018. aastal teatas Redford, et samal aastal kinodesse jõudnud film "The Old Man and The Gun" jääb tema 60-aastase näitlejakarjääri viimaseks näitlejatööks.

Filmid

Filmirollid

"The Iceman Cometh" (1960)
"War Hunt" (1962)
"Inside Daisy Clover" (1965)
"Situation Hopeless... But Not Serious" (1965) 
"This Property Is Condemned" (1966)
"The Chase" (1966)
"Barefoot in the Park" (1967)
"Downhill Racer" (1969)
"Butch Cassidy and the Sundance Kid"(1969)
"Tell Them Willie Boy Is Here" (1969)
"Little Fauss and Big Halsy" (1970)
"Jeremiah Johnson" (1972) 
"The Candidate" (1972)
"The Hot Rock"(1972)
"The Sting" (1973)
"The Way We Were" (1973) 
"The Great Gatsby" (1974)
"Three Days of the Condor" (1975) 
"The Great Waldo Pepper" (1975)
"All the President's Men" (1976) 
"A Bridge Too Far" (1977)
"The Electric Horseman" (1979) 
"Brubaker" (1980) 
"The Natural" (1984)
"Out of Africa" (1985)
"Legal Eagles" (1986)
"Havana" (1990)
"Sneakers" (1992)
"Indecent Proposal" (1993)
"Up Close & Personal" (1996)
"The Horse Whisperer" (1998)
"Spy Game" (2001) 
"The Last Castle" (2001)
"The Clearing" (2004)
"An Unfinished Life" (2005)

Režissööritööd

"Ordinary People" (1980)
"The Milagro Beanfield War" (1988) 
"A River Runs Through It" (1992) 
"Quiz Show" (1994)
"The Horse Whisperer" (1998)
"The Legend of Bagger Vance" (2000)

Isiklikku
Ta abiellus Lola Redford Van Wageneniga (sündinud 1940) 12. septembril 1958. Nad said neli last, kellest üks suri imikute äkksurma sündroomi, ja lahutasid abielu 1985. aastal.

Redfordi tütar Shauna Redford (sündinud 15. novembril 1960) on kunstnik, kes abiellus Eric Schlosseriga 5. oktoobril 1985 Provos. Tema esimene laps sündis jaanuaris 1991 ja Redford sai vanaisaks. Robert Redfordi poeg (5. mai 1962 – 16. oktoober 2020) oli stsenarist ja tütar Amy Redford (sündinud 22. oktoobril 1970) on näitleja. Robert Redfordil on vend William.

2009. aastal abiellus ta Sibylle Szaggarsiga, kellega oli juba enne seda 12 aastat koos elanud.

Viited

Ameerika Ühendriikide filminäitlejad
Ameerika Ühendriikide filmilavastajad
Sündinud 1936